**ஆர். பார்த்தசாரதி** (R. Parthasarathy)  (பி.1934) ஓர் இந்தியக் கவிஞர், மொழிபெயர்ப்பாளர், விமர்சகர் மற்றும் ஆசிரியர் ஆவார்.

ஆரம்ப வாழ்க்கையும், கல்வியும்
-----------------------------

ராஜகோபால் பார்த்தசாரதி 20 ஆகஸ்டு 1934இல் திருச்சிராப்பள்ளி அருகே உள்ள திருப்பராய்த்துறையில் பிறந்தவர். டான் பாஸ்கோ உயர்நிலைப் பள்ளியிலும், மும்பை சித்தார்த் கல்லூரியிலும், ஐக்கிய நாடுகளைச் சேர்ந்த லீட்ஸ் பல்கலைக்கழகத்திலும் பயின்றவர். அப்பல்கலைக்கழகத்தில் 1963–64இல் பிரித்தானிய கவுன்சிலின் ஆய்வாளராக இருந்தார்.

பொறுப்புகள்
-----------

மும்பையில் ஆங்கில இலக்கிய விரிவுரையாளராக 10 ஆண்டுகள் பணியாற்றினார். 1971 ஆம் ஆண்டில் ஆக்ஸ்போர்டு பல்கலைக்கழக அச்சகத்தின் (Oxford University Press) சென்னை அலுவலகத்தில் மண்டல ஆசிரியராகப் பணியில் சேர்ந்தார். 1978-ஆம் ஆண்டில் புதுதில்லிக்குச் சென்றார். ஆங்கிலம் மற்றும் ஆசிய ஆய்வுகளின் உதவிப்பேராசிரியராக அமெரிக்காவில் நியூயார்க் மாநிலத்தில் உள்ள ஸ்கிட்மோட் கல்லூரியில் சேர்ந்தார்.

அவர் 1968-ஆம் ஆண்டில் *பொயட்ரி ஃப்ரம் லீட்ஸ்*(Poetry from Leeds), 1977இல் *ரஃப் பேசேஸ்*(Rough Passage) ஆகியவற்றை எழுதினார். இது ஆக்ஸ்போர்டு பல்கலைக்கழக அச்சகத்தர்ல் வெளியிடப்பட்டது. ஒரு நீண்ட கவிதையை எழுதினார். அவருடைய *இருபத்தோராம் நூற்றாண்டின் பத்து இந்தியக் கவிஞர்கள்* ஆக்ஸ்போர்டு பல்கலைக்கழக அச்சகத்தால் 1976இல் பதிப்பிக்கப்பட்டு, 2002இல் 16ஆவது பதிப்பினைக் கண்டது. அவர் தமிழிலிருந்து ஆங்கிலத்திற்கு மொழிபெயர்க்கும் பணியினை மேற்கொண்டு வருகிறார். ஐந்தாம் நூற்றாண்டைச் சேர்ந்த தமிழ்க் காப்பியமான சிலப்பதிகாரத்தை நவீன ஆங்கிலக் கவிதை வடியில் (*The Tale of the Anklet: An Epic of South India*) இது கொலம்பியா பல்கலைக்கழக அச்சகத்தால் 1993இல் வெளியிடப்பட்டது. மொழிபெயர்ப்புக்கான சாகித்ய அகாதெமி விருது (1995), மொழிபெர்ப்பிற்கான ஏ.கே.ராமானுஜன் விருது (1996)உள்ளிட்ட பல விருதுகளை அந்நூல் பெற்றது. *பொயட்ரி இந்தியா* (Poetry India) நூல் உல்கா கவிதை விருதினை 1966இல் பெற்றது. 1978-79இல் இயோவா பல்கலைக்கழகத்தில் நடத்தப்பட்ட எழுதுதல் திட்டத்தில் உறுப்பினராகச் செயலாற்றினார். சாகித்ய அகாதெமியில் ஆங்கிலப்பிரிவில் ஆலோசனைக்குழுவின் உறுப்பினராக இருந்தார்.

பணிகள்
------

**நூல்கள்**

* *Rough Passage*. (Poetry in English). புதுதில்லி: ஆக்ஸ்போர்டு பல்கலைக்கழக அச்சகம், இந்தியா 1977. ISBN 0-19-560690-6
* *Poetry from Leeds*. Leeds: ஆக்ஸ்போர்டு பல்கலைக்கழக அச்சகம், ஐக்கிய நாடுகள் 1968.

**ஆசிரியர்**

* *Ten Twentieth-Century Indian Poets*. ( Chosen and Edited by R. Parthasarathy ). புதுதில்லி: ஆக்ஸ்போர்டு பல்கலைக்கழக அச்சகம், இந்தியா 1977. ISBN 0-19-562402-5

**மொழிபெயர்ப்புகள்**

* *Cilappatikaram of Ilanko Atikal (The Tale of an Anklet): An Epic of South India*. ( Translator – R. Parthasarathy ). நியூயார்க்: கொலம்பியா, அமெரிக்கா 1993.

சான்றாதாரங்கள்
--------------

1. ↑  Rai, Dr Shri Krishan; Karmakar, Goutam (2015). "Growth of a Poetic Mind: A Glimpse into the Poetic Journey of R. Parthasarathy". *International Journal of English Research* **1** (1): 22–25. .
2. ↑  "Short Biography R. Parthasarathy". *ShareYourEssays*. ShareYourEssays. பார்க்கப்பட்ட நாள் 21 May 2016.
3. ↑  "Translation as an Afterlife: Making Dead Indian Poets Speak". *Weber. The Contemporary West*. WeberStudies. Archived from the original on 6 ஆகஸ்ட் 2019. பார்க்கப்பட்ட நாள் 21 May 2016. `{{cite web}}`: Check date values in: `|archive-date=` (help)
4. ↑  "About R. Parthasarathy : At Drunken Boat". Archived from the original on 2016-03-03. பார்க்கப்பட்ட நாள் 2018-03-16.
5. ↑  "R Parthasarathy". Veethi. பார்க்கப்பட்ட நாள் 21 May 2016.
6. ↑  Tamil Literature by R. Parthasarathy
7. ↑  "R. Parthasarathy Poet ( b. 1934 )". Poetry Foundation. பார்க்கப்பட்ட நாள் 21 May 2016.

வெளி இணைப்புகள்
---------------

* Translation as an Afterlife: Making Dead Indian Poets Speak by R. Parthasarathy பரணிடப்பட்டது 2019-08-06 at the வந்தவழி இயந்திரம்
* The Association for Asian Studies, Inc. – A.K. Ramanujan Book Prize for Translation, 1996 for R. Parthasarathy  பரணிடப்பட்டது 2011-11-24 at the வந்தவழி இயந்திரம்